
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИНЧИ ТӲЛЕВСӖР 
ПРАВО ПУЛӐШӐВӖ ҪИНЧЕН" САККУНӖН 
5 ТАТА 6 СТАТЙИСЕНЕ УЛШӐНУСЕМ 
КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи ҫӗртме уйӑхӗн 10-мӗшӗнче
йышӑннӑ

1 статья
Чӑваш Республикин "Чӑваш Республикинчи тӳлевсӗр право пулӑшӑвӗ ҫинчен" 2012 ҫулхи пуш уйӑхӗн 30-мӗшӗнчи 20 №-лӗ саккунне (Чӑваш Республикин Саккунӗсен пуххи, 2012, 3 №; 2013, 10 №; 2014, 5, 12 №-сем; 2016, 4, 6 №-сем; 2017, 2 №; "Республика" хаҫат, 2018, нарӑс уйӑхӗн 21-мӗшӗ; 2020, пуш уйӑхӗн 11-мӗшӗ; 2021, нарӑс уйӑхӗн 25-мӗшӗ, юпа уйӑхӗн 
27-мӗшӗ; 2022, чӳк уйӑхӗн 9-мӗшӗ, раштав уйӑхӗн 28-мӗшӗ; 2023, ака уйӑхӗн 26-мӗшӗ, утӑ уйӑхӗн 19-мӗшӗ, раштав уйӑхӗн 13-мӗшӗ; 2024, ака уйӑхӗн 10-мӗшӗ; 2025, нарӑс уйӑхӗн 26-мӗшӗ) ҫакӑн пек улшӑнусем кӗртес:
1. 5 статьяра:
а) 1-мӗш пайра:
12-мӗш пункта ҫакӑн пек ҫырса хурас:
"12) гражданинӑн ӗҫлес пултарулӑхне чакарнӑ чухне, гражданина ӗҫлеме пултараймасть тесе, ӗҫлеме пултарать тесе йышӑннӑ чухне;";
ҫакӑн пек ҫырса 24-мӗш пункт хушса хурас:
"24) ашшӗ-амӑшӗн прависене туртса илнӗ ҫынсен ашшӗ-амӑшӗн прависене тавӑрнӑ, ашшӗ-амӑшӗн прависене чакарнӑ ҫынсен ашшӗ-амӑшӗн прависене чакарнине пӑрахӑҫланӑ чухне.";
ӑ) 2-мӗш пайра:
2-мӗш пункта ҫакӑн пек ҫырса "ж" ҫум пункт хушса хурас:
"ж) ашшӗлӗхне (амӑшлӑхне) ҫирӗплетесси тата ҫакна хирӗҫлесси ҫинчен;";
3-мӗш пункта ҫакӑн пек ҫырса хурас:
"3) суд вӗсем тӗлӗшпе ӗҫлеме пултараймасть тесе йышӑнасси ҫинчен, ӗҫлес пултарулӑхне чакарасси ҫинчен, ӗҫлес пултарулӑхне чакарнине пӑрахӑҫласси ҫинчен е ӗҫлеме пултарать тесе йышӑнасси ҫинчен калакан заявленине пӑхса тухакан граждансем;";
ҫакӑн пек ҫырса 10-мӗш пункт хушса хурас:
"10) ашшӗ-амӑшӗн прависене туртса илнӗ е ашшӗ-амӑшӗн прависене чакарнӑ ҫынсем – ашшӗ-амӑшӗн прависене тавӑрассипе е ашшӗ-амӑшӗн прависене чакарнине пӑрахӑҫлассипе ҫыхӑннӑ ыйтусем тӑрӑх.";
2) 6 статьяра:
а) 43-мӗш пункта ҫакӑн пек ҫырса хурас:
"43) виҫӗ е ытларах ачаллӑ нумай ачаллӑ ашшӗ-амӑшӗ аслӑ ачи вун сакӑр ҫула е вӗренӳ ӗҫ-хӗлне пурнӑҫлакан организацире куҫӑн майпа вӗреннӗ чухне ҫирӗм виҫӗ ҫула ҫитиччен;";
ӑ) ҫакӑн пек ҫырса 817-мӗш пункт хушса хурас:
"817) ашшӗ-амӑшӗн прависене туртса илнӗ е ашшӗ-амӑшӗн прависене чакарнӑ ҫынсем, енчен те вӗсем ашшӗ-амӑшӗн прависене тавӑрассипе е ашшӗ-амӑшӗн прависене чакарнине пӑрахӑҫлассипе ҫыхӑннӑ ыйтусемпе тӳлевсӗр право пулӑшӑвӗ ыйтаҫҫӗ пулсан;".

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев



Шупашкар хули
2025 ҫулхи ҫӗртме уйӑхӗн 11-мӗшӗ

